CELEX: 62014TN0419
Language: bg
Date: 2014-06-12 00:00:00
Title: Дело T-419/14: Жалба, подадена на 12 юни 2014 г.  — The Goldman Sachs Group/Комисия

25.8.2014   
            
            
               BG
            
            
               Официален вестник на Европейския съюз
            
            
               C 282/41
            
         Жалба, подадена на 12 юни 2014 г. — The Goldman Sachs Group/Комисия
   (Дело T-419/14)
   2014/C 282/54
   Език на производството: английски
   
      Страни
   
   
      Жалбоподател: The Goldman Sachs Group, Inc (Ню Йорк, Съединени американски щати) (представители: W. Deselaers, J. Koponen и A. Mangiaracina, lawyers)
   
      Ответник: Европейска комисия
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени изцяло или частично членове 1, 2, 3 и 4 от Решение C(2014) 2139 окончателен на Комисията от 2 април 2014 г., постановено по преписка AT.39610 — Power Cables, доколкото те засягат жалбоподателя, и/или
            
         
               —
            
            
               да намали глобата, наложена на жалбоподателя с член 2 от решението,
            
         
               —
            
            
               да осъди Комисията да заплати разноските в настоящото производство.
            
         
      Правни основания и основни доводи
   
   В подкрепа на жалбата си, жалбоподателят излага шест правни основания.
   
               1.
            
            
               Първото правно основание е изведено от твърдението, че обжалваното решение нарушава член 101 ДФЕС и член 23, параграф 2 от Регламент (EО) № 1/2003 на Съвета oт 16 декември 2002 година относно изпълнението на правилата за конкуренция, предвидени в членове 81 и 82 от Договора (1), като приема, че GS Group заедно и отделно носи отговорност за нарушението, за което се твърди, че е извършено от Prysmian.
            
         
               2.
            
            
               Второто правно основание е изведено от твърдението, че обжалваното решение нарушава член 2 от Регламент (EО) № 1/2003 на Съвета и член 296 ДФЕС, доколкото не доказва според изискуемия правен стандарт, че GS Group действително е упражнявало решително влияние върху Prysmian през релевантния период.
            
         
               3.
            
            
               Третото правно основание е изведено от твърдението, че обжалваното решение нарушава член 101 ДФЕС и член 23, параграф 2 oт Регламент (EО) № 1/2003 на Съвета, тъй като нарушава принципа на лична отговорност и презумпцията за невиновност.
            
         
               4.
            
            
               Четвъртото правно основание е изведено от твърдението, че обжалваното решение нарушава член 101 ДФЕС и член 23, параграф 2 oт Регламент № 1/2003, тъй като то нарушава принципа на правна сигурност и този, че наказанието трябва да бъде определено отделно за всеки нарушител, тъй като Комисията не е разделила глобата.
            
         
               5.
            
            
               Петото правно основание е изведено от твърдението, че Комисията е нарушила правото на жалбоподателя на защита (нарушение на съществено процесуално изискване), доколкото Комисията не е предоставила своевременно достъп до основни документи.
            
         
               6.
            
            
               Шестото правно основание е изведено от твърдението, че Общият съд предоставя на GS Group възможността да се ползва от всяко намаление на глобата, което може да бъде постановено в полза на Prysmian, наложена с обжалваното решение.
            
         
      (1)  ОВ L 1, 4.1.2003 г., стр. 1